b"\n_START_ARTICLE_\nMar d'Ar\xc3\xa0bia\n_START_SECTION_\nDescripci\xc3\xb3\n_START_PARAGRAPH_\nLa m\xc3\xa0xima ampl\xc3\xa0ria de la mar d'Ar\xc3\xa0bia \xc3\xa9s d'aproximadament 2.400 km i la seua m\xc3\xa0xima profunditat \xc3\xa9s de 4.652 metres, prop de la pen\xc3\xadnsula Ar\xc3\xa0biga, aproximadament a la mateixa latitud que l'extrem sud de l'\xc3\x8dndia. L'Indus \xc3\xa9s l'\xc3\xbanic riu de gran envergadura que flueix cap a aquesta mar. Un altre tributari n'\xc3\xa9s el Porali._NEWLINE_Al nord-oest, s'estreny per a formar el golf d'Oman, que es connecta amb el golf P\xc3\xa8rsic mitjan\xc3\xa7ant l'estret d'Ormuz. _NEWLINE_Tenen costa sobre la mar d'Ar\xc3\xa0bia l'\xc3\x8dndia, l'Iran, Oman, el Pakistan, el Iemen, els Emirats \xc3\x80rabs Units (EAU), Som\xc3\xa0lia i les illes Maldives. _NEWLINE_Entre les seues principals ciutats costaneres, hi ha Mumbai (o Bombai), a l'\xc3\x8dndia, i Karachi al Pakistan. _NEWLINE_Entre els m\xc3\xa9s coneguts centres balnearis, es troben les platges de Karachi, les platges de Goa, la platja de Juhu a Mumbai i la de Kovalam a Kerala."